এসএসসিও পাস করেননি ১২ এমপি
নির্বাচনের আগে দেয়া প্রার্থীদের হলফনামা যাচাই করে বেসরকারি সংস্থা সুশাসনের জন্য নাগরিক (সুজন) জানিয়েছে, একাদশ জাতীয় সংসদ নির্বাচনে নির্বাচিত এমপিদের মধ্যে ৫৬ এমপি আন্ডার গ্র্যাজুয়েট। এসএসসি পাস করেননি এমন এমপির সংখ্যা ১২ জন। 







জানতে চাইলে প্রতিষ্ঠানটির কেন্দ্রীয় সমন্বয়কারী দিলীপ কুমার সরকার যুগান্তরকে বলেন, কেমন এমপি পেলাম, এ সংক্রান্ত একটি রিপোর্ট তৈরির জন্যই হলফনামা যাচাই করে এ তথ্য পেয়েছে সুজন। 




সুজনের প্রতিবেদনে বলা হয়েছে, এবার ১২ এমপির শিক্ষাগত যোগ্যতা এসএসসির নিচে। মহাজোটে তাদের সংখ্যা ১১ জন এবং জাতীয় ঐক্যফ্রন্টে একজন।
এ ছাড়া শুধু এসএসসি পাস করেছেন এমন এমপির সংখ্যা ৮। এইচএসসি পাস করেছেন এমন এমপির সংখ্যা ৩৬ জন। অর্থাৎ ৫৬ জন এমপি আন্ডার গ্র্যাজুয়েট। শতকরা হিসাবে যা ১৯ শতাংশ। 
এবার এমপিদের মধ্যে পেশা হিসেবে এগিয়ে রয়েছেন ব্যবসায়ীরা। ২৯৮ জনের মধ্যে ১৮২ জনের পেশা ব্যবসা। শতকরা হিসাবে যা ৬১ দশমিক ০৭ শতাংশ। একেবারে পিছিয়ে নেই কৃষকও। এবারের সংসদে কৃষক রয়েছেন ১৩ জন। আইনজীবীর সংখ্যা ৩৮ ও চাকরিজীবী ১৪ জন।

নির্বাচনের আগে দেয়া প্রার্থীদের হলফনামা যাচাই করে বেসরকারি সংস্থা সুশাসনের জন্য নাগরিক (সুজন) জানিয়েছে, একাদশ জাতীয় সংসদ নির্বাচনে নির্বাচিত এমপিদের মধ্যে ৫৬ এমপি আন্ডার গ্র্যাজুয়েট। এসএসসি পাস করেননি এমন এমপির সংখ্যা ১২ জন।